EkBass/fiwiki-20250220-pages-articles huggingface dataset:
Punatäplät

Punatäplät, alaheimo (Zygaeninae), ovat päiväaktiivinen, pikkuperhosiin kuuluva, noin 700 lajia käsittävä perhosryhmä. Ne tunnettiin aikaisemmin nimellä angervokiitäjät, vaikka heimolla ei ole mitään tekemistä varsinaisen kiitäjien heimon kanssa. Yhdessä vihersiipien ja muutaman muun alaheimon kanssa ne kuuluvat punatäpläperhosten heimoon. == Piirteitä == Punatäplillä on nuijamaiset tuntosarvet ja lähes aina tummat, metallinhohtoiset siivet. Etusiivissä on selvärajaisia punaisia (kaikki suomalaiset lajit), keltaisia tai valkoisia täpliä. Eräillä lajeilla täplät ovat levinneet viiruiksi. Lajien sisäinen vaihtelu kuvioiden suhteen on suurta ja esimerkiksi useista tavallisesti punatäpläisistä lajeista tunnetaan myös keltainen värimuunnos. Kirkas väritys on varoitus pedoille, sillä punatäplät ovat huomattavan myrkyllisiä. Niiden elimistössä on syanidiyhdisteitä, jotka syntyvät perhosen aineenvaihduntatuotteina ravintokasveista saatujen lähtöaineiden avulla. Toukat voivat myös erittää syanidipitoista nestettä pisaroina. Aikuisten perhosten genitaalien rakenne on ryhmälle tunnusomainen: naaran sukuelimiin liittyvät niin kutsutut Petersenin rauhaset ja koiraan uncus on kaksiosainen.M. J. Scoble (1992). The Lepidoptera: Form, Function and Diversity s. 44-45 Lajien ulkonäöllisen muuntelun vuoksi lajinmääritys voi olla hankalaa. Punatäplät vierailevat ahkerasti kukilla. Niiden lentotapa on rauhallinen ja niitä voi esiintyä pienelläkin alueella suuria määriä. Tämä käyttäytymispiirre luultavasti lisää perhosten aposemaattisen värityksen pelotevaikutusta. Myöskään toukat eivät piilottele, joskin niitä on vaikeampi löytää kuin aikuisia perhosia. Palearktiselta alueelta tunnetaan noin 100 punatäplälajia. Euroopassa lajirunsaus on suurin Välimeren länsipään ympäristössä. == Lajit Suomessa == Suomesta on löydetty kuusi punatäplälajia Vuoden 2010 uhanalaisarvioinnin mukaan lajeista kaksi on luokiteltu vaarantuneeksi (VU) ja yksi on hävinnyt (RE). Lisäksi yhden katsottiin olevan arviointiin soveltumaton (NA).Jari-Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. Lisäksi yksi laji on rauhoitettu luonnonsuojeluasetuksella. * juovapunatäplä Zygaena osterodensis RE, rauhoitettu * maitepunatäplä eli lounaan angervokiitäjä Zygaena filipendulae VU * nätkelmäpunatäplä eli isoangervokiitäjä eli puna- angervokiitäjä Zygaena lonicerae VU * pukinjuuripunatäplä Zygaena minos NA * tunturipunatäplä Zygaena exulans * virnapunatäplä eli vanhalta nimeltään pikkuangervoperho Zygaena viciae == Aiheesta muualla == * Kimmo Silvonen (kuvia) *Moths and Butterflies of Europe and North Africa == Lähteet == Luokka:Punatäplämäiset
Tammikuun kihlaus

Tammikuun kihlaus on Suomen Työnantajain Keskusliiton 23. tammikuuta 1940 antama julistus, jossa se tunnusti ammattiliitot ja keskusjärjestö SAK:n neuvotteluosapuoliksi työmarkkinoita koskevissa kysymyksissä. Osapuolet sopivat, että vastedes pyritään löytämään yhteisymmärrys neuvotteluteitse. Julkilausuma luettiin Yleisradion iltauutisissa 23. tammikuuta 1940 ja julkaistiin seuraavana päivänä sanomalehdissä. Tätä aiemmin vain kirjanpainajilla oli ollut työehtosopimus. Sosiaaliministeri Karl-August Fagerholm toimi aloitteen tekijänä ja hankkeen edistäjänä. Fagerholmin mielestä kansakunnan eheytyminen edellytti työntekijöiden oikeuksien tunnustamista. Merkittävänä taustatekijänä oli käynnissä oleva talvisota ja kansallinen yhtenäisyys sotaponnistuksissa. Neuvottelujen tuloksena annettiin seuraava julkilausuma: "Suomen Työnantajain Keskusliiton ja Suomen Ammattiyhdistysten Keskusliiton edustajat ovat käyneet keskenään neuvotteluja, joiden tuloksena on sovittu, että sanotut keskusjärjestöt, todeten vapaan järjestetyn toiminnan merkityksen yhteiskunnassa, tulevat luottamuksellisesti neuvottelemaan kaikista niiden toimialalla esiintyvistä kysymyksistä niiden ratkaisemiseksi mikäli mahdollista yhteisymmärryksessä". ==Merkitys ja hiipuminen== Kihlaus oli tarkoitettu väliaikaiseksi, mutta yllättäen se kesti vuosikymmeniä, jos tupo-järjestelmä tulkitaan sen seuraajaksi. Tupojen tapaisia keskusjärjestöneuvotteluja on käyty vielä 2000-luvullakin. Tammikuun kihlauksen merkitys on kiistanalainen. Osa tutkijoista antaa sille suuren arvon työmarkkinasuhteiden kehityksessä, mutta osa katsoo, että jo 1930-luvulla oli aloitettu monia keskusteluja työnantaja- ja työntekijäliittojen kesken, ja että varsinainen sopimusyhteiskunta syntyi vasta vuonna 1944. Jälkimmäisessä katsannossa ajatellaan tammikuun kihlauksen merkinneen vain järjestäytymisoikeuden tunnustamista, mutta työnantajien olleen haluttomia solmimaan yleisiä työehtosopimuksia. STK:n seuraaja Elinkeinoelämän keskusliitto ilmoitti helmikuussa 2017, ettei se enää tee keskusjärjestösopimuksia, ja sanoi irti olemassaolevat 22 sopimusta. ==Katso myös== *Talvisodan henki == Lähteet == == Aiheesta muualla == * Yle Elävä arkisto: Tammikuun kihlaus yhdisti Suomen kansaa mutta ärsytti Neuvostoliittoa * Yle: Tammikuun kihlaus muutti työntekijöiden asemaa talvisodan keskellä Luokka:1940 Luokka:Suomen politiikka 1940-luvulla Luokka:Työ
STK

STK voi tarkoittaa seuraavia: * Sähköteknisen Kaupan Liitto, sähköalalla toimivien tukkuliikkeiden, valmistajien ja maahantuojien toimialajärjestö * Suomen Työnantajain Keskusliitto, entinen työnantajajärjestö
Abbevillen kulttuuri

Abbevillen kulttuuri on Euroopan alueella käytetty nimitys varhaiselle Acheulin kulttuurille. Sen aikana ihmiset tekivät alkeellisia 2-puolisesti iskettyjä käsikirveitä eli nyrkki-iskureita yli 1,5–0,2 miljoonaa vuotta sitten. Kulttuurin löydöksiä on tehty Günz/Mindel jääkausien taitteesta noin 0,4 miljoonaa vuotta sitten. Käsikirves oli monikäyttötyökalu joka sopi leikkaamiseen, kaivamiseen ja kaapimiseen. Käsikirveen teossa oli suunnitelmallisuutta. Erään arvion mukaan Abbevillen osin hakattu kivi vaati yhden työvaiheen ja noin 25 iskua, myöhempi Acheulin kirves 2 vaihetta ja 65 iskua, Neandertalin ihmisen käsikirves 111 iskua neljässä työvaiheessa ja Cro- Magnonin ihmisen eli nykyihmisen käsikirves vaati 251 iskua yhdeksässä työvaiheessa.Juha Valste, Ihmisen kehitys, Kirjayhtymä; OY Länsi-Suomi, Rauma 1991, ISBN 951-26-3654-9; kuva ja kuvateksti sivu 142 Euroopassa Abbevillen kulttuuria edelsi Chellesin kulttuuri. Abbevillen kulttuuri oli Olduvain kulttuurin aikalainen. Käsikirveskulttuurit levisivät Afrikkaan, Länsi- Eurooppaan ja Länsi-ja Etelä-Aasiaan. == Lähteet == Luokka:Kivikauden kulttuurit
Olduvain rotko

Olduvain rotko eli Oldupairotko on jyrkkäseinämäinen laakso Itä-Afrikan hautavajoamassa pohjoisessa Tansaniassa Serengetin tasangon itäosassa Ngorongoron suojelualueella. Se on 90 metriä syvä kaksihaarainen rotko, joka on kokonaispituudeltaan 50 kilometriä. Rotko on saanut nimensä siellä kasvavan villin sisal-kasvin maasainkielisestä nimestä oldupai.Oldupai Gorge , Base Camp Tanzania Olduvain rotko on yksi merkittävimmistä esihistoriallisista kaivauskohteista. Kaivaukset aloitti brittiläinen arkeologi Louis Leakey, ja niitä ovat jatkaneet hänen perheenjäsenensä Mary Leakey ja Richard Leakey.Leakey.com Rotkosta on löytynyt homininien kuten Paranthropus boisein, Homo habilisin ja Homo erectusin jäänteitä. Paikalta on löydetty kaikkiaan yli 60 homininin fossiilit. Olduvain rotko tarjoaa koko maailman katkeamattomimman tiedon ihmisen evoluutiosta kahden miljoonan vuoden ajalta sekä pisimmän arkeologisen tiedon kivityökalujen käytön historiasta.Olduvai Gorge, Encyclopædia Britannica Rotkossa on seitsemän stratigrafista muodostumaa (suluissa ikä miljoonissa tai tuhansissa vuosissa): Kerrostuma I (2,1−1,7 mvs.), Kerrostuma II (1,7−1,15 mvs.), Kerrostuma III (1,15−0,8 mvs.), Kerrostuma IV (800−600 tvs.), Masek-kerrostumat (600−400 tvs.), Ndutu- kerrostumat (400−32 tvs.) ja Naisiusiu-kerrostumat (22−15 tvs.). Paksuin on Kerrostuma I, enimmillään 60 metriä paksu. Siltä on löydetty jäänteitä Olduvain kulttuurista. == Lähteet == == Aiheesta muualla == Luokka:Esihistoria Luokka:Tansanian maantiede Luokka:Rotkot
Pidro

Pidro on bridgen tapainen neljän hengen paripeli. Pelissä tarjotaan ensin ja korkein tarjoaja valitsee pelattavan maan. Peli on tavallaan tikkipeli muttei kuitenkaan täysin. Korkein tarjoaja aloittaa pelin ja tikin voittanut saa kaikki tikissä olleet pisteet. Tikin voittanut aloittaa seuraavan pelikierroksen. Sinänsä tikki ei merkitse mitään vaan ainoastaan tikissä olleet pisteet. Tarjous on pelattu kotiin, kun pari on saanut yhtä monta tai enemmän pisteitä kun on tarjottu. Muutoin pari saa tarjouksen verran miinuspisteitä. Pari, joka ensin kerää 62 pistettä, on voittanut.Pidro card game - A variation of the game played in Finland. Viitattu 17.7.2017. Pidron erikoisuutena on, että joka maassa on 14 korttia. Tämä onnistuu, koska esimerkiksi herttaa pelattaessa myös ruutu vitonen kuuluu maahan, eli samanvärinen vitonen ("Pidro") kuuluu maahan. Pisteet jakaantuvat näin: * A - 1 piste * J - 1 piste * 10 - 1 piste * 5 - 5 pistettä * 5 - 5 pistettä * 2 - 1 piste Pidroa pelataan Pohjanmaalla erityisesti suomenruotsalaisten keskuudessa, mutta Kokkolassa sitä pelaavat myös suomenkieliset. Pidroa pelataan myös Tanskassa suomensukuisten keskuudessa. Pidron pelitaidon Tanskaan vei nykytiedon mukaan Taavi Von Bagh Pohjanmaalta. ==Lähteet== == Aiheesta muualla == * Vapaasti ladattava Pidro -korttipeli (Windows) * Pelaa Pidro Online (Windows/Linux/Mac) * Pidron historia *Pidro suomeksi verkossa Luokka:Korttipelit
SGML

SGML () on järjestelmä merkintäkielien määrittelyyn. SGML pohjautuu IBM:n Generalized Markup Languageen (GML) jonka Charles Goldfarb, Edward Mosher ja Raymond Lorie kehittivät 1960-luvulla. SGML:n uusin ISO-standardi on ISO 8879:1986. HTML on yksi SGML:n sovelluskohde. Toinen merkittävä SGML-kieli on DocBook, joka suunniteltiin teknisten dokumenttien laatimista varten. DocBookista on nykyään olemassa myös XML-versio. XML on taas SGML:n yksinkertaistettu alijoukko ja sitä on huomattavasti helpompi jäsentää kuin SGML:ää. == Lähteet == == Aiheesta muualla == * Overview of SGML Resources Luokka:Merkintäkielet Luokka:World Wide Web
Keskiaivot

Keskiaivot () ovat aivojen keskimmäinen osa väliaivojen takana, aivorungon yläosassa. Näkö- ja kuuloinformaatioon erikoistuneet pienet tumakkeet sekä punatumake ja mustatumake sijaitsevat keskiaivoissa. Keskiaivojen osat ovat yläkukkulat (superior colliculus), alakukkulat (inferior colliculus), keskiaivojen katto (tectum) ja keskiaivojen peite (tegmentum). ==Lähteet== * * Luokka:Aivot Luokka:Kognitiivinen neurotiede
Aberraatio (tähtitiede)

Aberraatio on tähtitieteessä havaitsijan liikkeestä aiheutuva tähden paikan näennäinen muutos maapallon liikesuunnassa, ja se saa tähden kiertämään vuoden kuluessa ellipsinmuotoisen kierroksen todellisen paikkansa ympäri. Syynä tähän näennäiseen muutokseen on Maan kiertoliike Auringon ympäri ja valon äärellinen nopeus. Aberraation suuruudelle radiaaneina voidaan johtaa lauseke :a = \frac{v}{c} \sin \theta missä v on havaitsijan nopeus, c valon nopeus ja θ havaitsijan liikkeen ja kohteen todellisen suunnan välinen kulma. Suhdetta v/c sanotaan aberraatiovakioksi. Maan kiertoliikkeestä aiheutuvan aberraation aberraatiovakio on noin 21 kulmasekuntia. Lisäksi on olemassa Maan pyörimisliikkeestä aiheutuva, joskin paljon pienempi aberraatio, jonka aberraatiovakio on noin 0,3”. Aberraation havaitsi James Bradley vuonna 1728Tähtitieteen perusteet, s. 545. Hänen tarkoituksenaan tuolloin oli mitata tähtien vuotuinen parallaksi, mitä hän ei kuitenkaan sen pienuuden vuoksi onnistunut tekemään, mutta sen sijaan hän havaitsi odottamatta aberraation. == Lähteet == == Aiheesta muualla == Luokka:Astrometria
Goya-palkinto

Goya-palkinto () on Espanjan arvostetuin elokuva-alan palkinto. Palkintoa jakaa vuosittain Espanjan elokuvataide- ja tiedeakatemia () tarkoituksenaan palkita erityisellä tavalla menestyneitä elokuvia, näyttelijöitä ja muita elokuva-alan vaikuttajia. Ensimmäinen palkintoseremonia järjestettiin 16. maaliskuuta 1987 Madridin Teatro Lope de Vegassa, ja nykyään tapahtuma on tammi- ja helmikuun vaihteessa. Alun perin palkintoa jaettiin 15 sarjassa, mutta sittemmin sarjoja on lisätty 28 sarjaan. Vuodesta 1999 lähtien kuhunkin sarjaan on aiemman kolmen ehdokkaan sijasta nimetty neljä ehdokasta. Palkinto on nimetty taidemaalari Francisco de Goyan mukaan, ja palkintona on pronssinen Goyan rintakuva. == Aiheesta muualla == * Academia de las Artes y las Ciencias Cinematográficas de España * Internet Movie Database Luokka:Elokuvapalkinnot Luokka:Espanjan elokuva
Aberraatio

Aberraatio tarkoittaa seuraavia asioita: *aberraatio, tähtitieteessä tähden paikan näennäinen muutos *aberraatio, optiikassa linssin tai peilin ominaisuus, joka saa kohteen kuvautumaan väärään paikkaan *aberraatio, biologiassa lajin muunnos, jolla ei ole esimerkiksi alalajin asemaa *aberraatio, lääketieteessä kudoksen, elimen tai henkisten toimintojen poikkeaminen normaalista
Adam-tyyli

Adam-tyyli on alkujaan skotlantilainen arkkitehtuurin, sisustussuunnittelun ja huonekaluvalmistuksen tyylisuunta, jonka loi skotlantilainen arkkitehti Robert Adam.The Adam Style Encyclopedia Britannica Se on osa varhaista uusklassismia. Adam-tyyli levisi tehokkaasti, koska Robert Adam painatti kaiverruksia sisältävän kuvakirjan, eräänlaisen varhaisen postimyyntiluettelon, jota luettiin 1760-luvulla ahkerasti niin Britanniassa, Venäjällä kuin Yhdysvalloissakin. Vastikään löytyneiden Herculaneumin ja Pompejin innoittamina Adams veljineen haki esikuvia antiikista: pylväät, medaljongit ja uurnat tulivat sisustukseen, pystysuorat linjat ja maalatut nauhat seinien kuviointiin. Tyypillisiä olivat vaaleat pastellivärit ja harmahtavat sävyt, sekä klassiset koristeaiheet (juokseva koira, akantin lehti). Suomessa ja Ruotsissa sitä vastaa Kustaa III:lta nimensä saanut kustavilaisuus, Ranskassa Ludvig XVI:n tyyli.Kustavilaisuus Verhoilutyö ==Katso myös== * Palladiolainen arkkitehtuuri == Lähteet == == Aiheesta muualla == Luokka:1700-luvun arkkitehtuurin suuntaukset Luokka:Uusklassinen arkkitehtuuri
František Procházka

František Procházka (25. tammikuuta 1962 Brno, Tšekkoslovakia – 27. huhtikuuta 2012) oli tšekkiläinen jääkiekkoilija. Pelipaikaltaan hän oli puolustaja. Procházka aloitti uransa Tšekkoslovakian pääsarjassa HC Chemopetrol Litvinovissa, jossa hän pelasi kaudet 1983–1990. Tämän jälkeen hän siirtyi SM- liigaan Jokereihin, jossa pelasi yhden kauden. Kaudet 1991–1993 hän pelasi Saksan 1. Bundesliigassa EHC Freiburgissa. Seuraavaksi hän siirtyi Italiaan HC Devilsiin, jossa voitti 1994 Italian mestaruuden. Seuraavan kauden hän aloitti Devilsissä, mutta siirtyi kesken kauden Ranskaan Chamonix HC:hen. Kauden 1995–1996 hän pelasi Saksan DEL-liigassa Sachsen Füchsessä ja uransa viimeisen kauden 1997–1998 Tšekin Extraliigassa HC Chemopetrol Litvinovissa. Maajoukkueurallaan Procházka edusti Tšekkoslovakiaa talviolympialaisissa 1992 sekä vuosien 1986, 1989, 1990 ja 1992 MM-kilpailuissa. Saldona turnauksista oli olympiapronssi sekä kolme MM-pronssia. Procházka kuoli 27. huhtikuuta 2012 pitkän sairastelun jälkeen 50 vuoden ikäisenä.http://aktualne.centrum.cz/sportplus/hokej/domaci/clanek.phtml?id=742858 == Lähteet == * * * František Procházka Biography and Olympic Results Olympics at Sports-Reference.com === Viitteet === Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Tšekkiläiset jääkiekkoilijat Luokka:Vuonna 1962 syntyneet Luokka:Vuonna 2012 kuolleet
Amstrad

Amstrad plc on brittiläinen elektroniikkalaitteiden valmistaja. Nykyisin yrityksen päätuotteita ovat digitaalisovittimet, mutta parhaiten yritys tunnettaneen yhtenä 1980-luvun johtavista kotitietokonevalmistajista. Amstradin vuonna 2006 päättyneen tilikauden liikevaihto oli 92 miljoonaa Englannin puntaa ja liikevoitto 15 miljoonaa puntaa. Työntekijöitä yrityksellä oli 85. Yrityksen nykyinen pääomistaja ja hallituksen puheenjohtaja, Alan Sugar, perusti yrityksen vuonna 1968. Se tuotti kodin elektroniikkaa ja myöhemmin halpoja televisioita ja hifilaitteita. Yritys listautui Lontoon pörssiin vuonna 1980. == Tuotteet == Amstradin ensimmäinen tietokonemallisto Amstrad CPC, julkaistiin vuonna 1984. Vuonna 1985 yhtiö esitteli Amstrad PCW -sarjan. Vuonna 1986 yhtiö ilmoitti ostaneensa kilpailevan Sinclair Research -yhtiön. Vuonna 1986 yhtiö julkaisi IBM PC -yhteensopivan mallin PC1512, joka suhteellisen edullisena mallina saavutti 25 prosentin osuuden Euroopan markkinoilla. Vuonna 1990 yhtiö pyrki pelikonsolimarkkinoille Amstrad GX4000 -laitteella. == Lähteet == ==Aiheesta muualla== *Amstrad plc:n verkkosivut *Amstrad Google Financessa
Ricardo Santos

thumb|Ricardo Santos Ricardo Alex Costa Santos (s. 6. tammikuuta 1975 Salvador da Bahia) on brasilialainen rantalentopalloilija ja olympiavoittaja. Hän on voittanut miesten rantalentopallon olympiakultaa Ateenassa 2004 yhdessä Emanuel Regon kanssa ja hopeaa Sydneyssä 2000 yhdessä Zé Marcon kanssa. Santos on FIVB:n Tour Champion vuosilta 2000, 2003, 2004 ja 2005. == Aiheesta muualla == * Santos olympic.org:ssa Luokka:Brasilialaiset rantalentopalloilijat Luokka:Brasilialaiset olympiavoittajat Luokka:Vuonna 1975 syntyneet Luokka:Elävät henkilöt
Ablaut

Ablaut on kielitieteen käsite, joka tarkoittaa vokaalin vaihtumista sanan vartalossa eri taivutusmuodoissa. Esimerkiksi englannin kielen verbi sing ’laulaa’ taipuu muotoihin sing, sang, sung. Ablautia tutkitaan ennen kaikkea osoituksena indoeurooppalaisten kielten kehityshistoriasta.Indo-European languages: Vowels Encyclopedia Britannica Ilmiö on hyvin yleinen flekteeraavissa kielissä. Käsitteen otti käyttöön saksalainen Jacob Grimm, kielitieteilijä ja toinen satuja keränneistä Grimmin veljeksistä. Se tulee saksan kielen sanoista ab ’pois, irti’ ja Laut ’äänne’. ==Katso myös== * Umlaut == Lähteet == Luokka:Muoto-oppi Luokka:Saksankieliset sanat ja sanonnat
Välipala

Välipalalla tarkoitetaan pientä ruoka-annosta, joka syödään pääaterioiden kuten aamiaisen, lounaan ja illallisen välissä. Suomalainen välipala koostuu usein leivästä, kahvileivästä tai hedelmistä. Välipalaa tarvitaan silloin, kun pääaterioiden väli venyy liian pitkäksi. Päivittäisen ravinnon jakaminen moneen eri ateriaan ja välipalaan lisää kuitenkin lihomisriskiä. Tutkimuksissa on huomattu, että painonhallinnan kannalta olisi edullisinta syödä vain 1–2 kertaa päivässä. Eräissä sairauksissa kuten diabeteksessa välipalojen merkitys on erityisen korostunut. == Välipalaruokia == * Leivonnainen * Voileipä * Jugurtit, jäätelöt, vanukkaat * Hedelmät ja vihannekset * Nakkisämpylät ja hampurilaiset. == Lähteet == Luokka:Ateriat
Absorptio

Absorptio tarkoittaa seuraavia asioita: *absorptio, atomien, molekyylien ja ionien imeytyminen nesteeseen, kaasuun tai kiinteään aineeseen *absorptio, ääniaaltojen imeytyminen huokoiseen aineeseen *absorptio, fotonien imeytyminen valoa osittain läpäiseviin aineisiin. Luokka:Seulonnan keskeiset artikkelit
Väsyminen (materiaalin)

Väsyminen tarkoittaa materiaalin, yleensä metallin, rakenneominaisuuksien heikkenemistä pitkäaikaisen vaihtuvan kuormituksen alaisuudessa. Jatkuvan vaihtuvan jännityksen alaisena olevat materiaalit kärsivät pysyviä mikroskooppisia vaurioita, vaikka hetkellinen jännitys materiaalissa sinänsä alittaisi materiaalin lujuusarvot. Jos vauriot etenevät tarpeeksi pitkälle, voi materiaali pettää vaikkei sen nimellistä lujuutta ylitettäisi. Väsymisen teoreettinen mallintaminen rakenteiden suunnittelussa tarvittavalla luotettavuudella on osoittautunut varsin hankalaksi. Siksi materiaalin väsymislujuus määritetään yleensä kokeellisesti. Väsymiskokeessa koekappale altistetaan vaihtelevalle jännitykselle välillä σmin–σmax. Näistä voidaan laskea jännityksen amplitudi σa ja keskimääräinen jännitys σm: :{\sigma}_a = \frac{{\sigma}_{max} - {\sigma}_{min}}{2}, :{\sigma}_m = \frac{{\sigma}_{max} + {\sigma}_{min}}{2}. Kun materiaaliin kohdistuva keskimääräinen jännitys kasvaa, tulee amplitudin pienetä jotta materiaali kestäisi kuormituksen. Tätä kuvastaa Goodmanin kaava :σa = σvl [1 – (σm / σT)], jossa σvl on haluttu väsymislujuus ja on materiaalin σT vetolujuus. Väsymisen taustalla olevat mikroskooppiset särömäiset vauriot saavat alkunsa metallin raerajoilta ja siinä jo aluksi olevista pienistä virheistä. Väsymiselle on luonteenomaista, että varsinaista väsymismurtumaa edeltää särönkasvuvaihe. Jo sitä aikaisemmin tapahtuu selvästi pitkäkestoisempi särön ydintymisvaihe. Kun murtumaa edeltävä särö kasvaa, on tapahtuma periaatteessa mahdollista ennakoida havaitsemalla särö. Sitä ennen särön alku on niin pieni, että sen havaitseminen ja erottaminen aineen mikrorakenteesta on äärimmäisen hankalaa. Näin ollen mahdollisuudet havaita murtuma ennen sen ilmenemistä ovat varsin pienet. Toisaalta väsymismurtuma saattaa syntyä ennalta arvaamatta hyvinkin pitkään käytössä olleessa materiaalissa. == Lähteet == * Luokka:Metallitekniikka Luokka:Jatkuvan aineen mekaniikka Luokka:Metallurgia
Arktika

Arktika voi tarkoittaa seuraavia asioita: *Arktika, venäläinen ydinkäyttöinen jäänmurtajaluokka *NS Arktika, venäläinen ydinkäyttöinen jäänmurtaja *Arktika, arktisten vesilintujen keväinen tai syksyinen muuttotapahtuma, jota lintuharrastajat kokoontuvat seuraamaan esimerkiksi Suomen eteläiselle ja kaakkoiselle rannikkoalueelle.
Amfiboli

thumb|300px|Erilaisia amfiboliryhmän mineraaleja esillä museossa Torontossa Kanadassa. Kuvassa on myös mustista ja punaisista palloista koostettu pätkä amfibolien perusrakenteena olevaa ketjurakennetta. Amfibolit eli nauhasilikaatit ovat ryhmä silikaattimineraaleja, joissa piitetraedrit ovat ryhmittyneet nauhamaisiksi ketjuiksi. Amfibolien prismapinnat muodostavat keskenään 124 asteen kulman. Mineraaleilla on selkeät lohkosuunnat näitä pintoja myöten. Amfibolit sisältävät myös hydroksyylistä vettä (OH-ryhmä). Monet asbestit kuuluvat nauhasilikaatteihin. Yleisin asbestituotteissa käytetty asbestilaji on rombinen antofylliitti (Mg,Fe)7(OH)2Si8O22. Amfiboleja ovat muun muassa: * Antofylliitti (rombinen amfiboli): (Mg,Fe)7Si8O22(OH)2 * Tremoliitti (monokliininen amfiboli): Ca2(Mg,Fe)5Si8O22(OH)2 * Aktinoliitti (monokliininen amfiboli): Ca2(Mg,Fe)5Si8O22(OH)2 * Cummingtoniitti (monokliininen amfiboli): (Mg,Fe2+)2(Mg,Fe2+)5Si8O22(OH)2 == Katso myös == * Pyrokseenit == Lähteet == == Aiheesta muualla == Luokka:Silikaattimineraalit
Abstrakti impressionismi

Abstrakti impressionismi on taiteen suuntaus, joka syntyi 1900-luvun puolessa välissä. Se on alalaji abstraktista ekspressionismista, joka on saanut nimensä tunteita ilmaisevan (ekspressio) tyylinsä mukaan. Abstraktien impressionistien siveltimenvedot kulkevat kankaalla hillitysti ja rauhallisesti, samalla tavalla kuin impressionisteilla. Ilmauksen kehitti Willem de Kooningin puoliso Elaine de Kooning yrittäessään määritellä abstraktin ekspressionismin rajoja. Ensimmäinen näyttely, jonka otsikkona oli Abstract impressionism, järjestettiin Lontoossa 1958.Abstract impressionism: (an exhibition of recent paintings, arranged by Lawrence Alloway and Harold Cohen) Abstraktista impressionismista ei kuitenkaan tullut menestystä ja suuntaus jäi ylhäältäpäin määritellyn käsitteen tasolle. == Lähteet == Luokka:Taidesuuntaukset
Procter & Gamble

Procter & Gamble () on yhdysvaltalainen yritys, joka valmistaa kotitalouksien kulutustavaroita, lemmikkieläinten ruokaa ja vesisuodattimia. Yhtiön pääkonttori on Cincinnatissa, Ohiossa. Yhtiöllä on 129 000 työntekijää. Kynttiläntekijä William Procter Englannista ja saippuavalmistaja James Gamble Irlannista perustivat Procter & Gamblen vuonna 1837 Yhdysvaltojen Cincinnatissa. Procter & Gamblen suurin yrityskauppa on ollut Gillette-yhtiön osto vuonna 2005. Procter & Gamble kuuluu Dow Jones Industrial Average -indeksiin ja on vuoden 2020 Fortune 500 -listalla sijalla 45. ==Procter & Gamblen tunnettuja tuotemerkkejä== *Tampax-, Alldays- ja Always- kuukautissuojat *Ariel-pesuaineet *Braun-pienkoneet *Fairy-astianpesuaineet *Gillette-parranajotarvikkeet *Head & Shoulders, Pantene- ja Wella-shampoot *Hugo Boss -kosmetiikkatuotteet *Max Factor -kosmetiikkatuotteet *Olay- ihonhoitotuotteet *Oral-B-hammashoitovälineet *Pampers-vaipat *Swiffer- siivousvälineet *Vicks-vilustumistuotteet == Lähteet == == Aiheesta muualla == * Luokka:Seulonnan keskeiset artikkelit
Absurdismi

Absurdismi on paradokseja ja mielettömyyksiä suosiva tyylisuunta teatterissa ja kirjallisuudessa. Se pyrkii tulkitsemaan ahdistusta sekä elämän mielettömyyttä ja tarkoituksettomuutta, ja sen näkyvimpiä edustajia ovat Eugène Ionesco (Kalju laulaja), Samuel Beckett (Huomenna hän tulee) ja Jean Genet. Absurdismi viittaa ristiriitaiseen tilanteeseen, jossa ihminen yrittää etsiä merkitystä maailmasta, jossa sitä ei ole. Ihminen pyrkii järkensä avulla löytämään tarkoituksen elämäänsä, vaikkei hän sitä järjettömästä elämästä voi löytää. == Historia == Vuonna 1924 kuolleen kirjailija Franz Kafkan tuotantoa leimaa absurdin kokemus. Absurdismi tuli toisen maailmansodan jälkeen tunnetuksi: toisen maailmansodan sanotaan luoneen sosiaalisen ympäristön, joka stimuloi taidetta kohti absurdismia ja auttoi sen suosion kasvattamisessa etenkin Ranskassa. == Taide == Absurdi taide osaltaan pyrkii tulkitsemaan elämän mielettömyyttä, mutta Søren Kierkegaard ja Albert Camus ovat tarjonneet ongelmaan kolmea ratkaisua: * Itsemurha, absurdin elämän pakeneminen. Kierkegaard ja Camus molemmat vastustivat tätä vaihtoehtoa. Camus’n mukaan ilman ihmistä absurdikaan ei voi olla olemassa. * Uskon hyppy. Yksilö ratkaisee absurdin elämän ongelman liittämällä merkityksettömään maailmaan merkitystä henkilökohtaisen uskon avulla – uskomalla, että absurdin elämän lisäksi on olemassa jokin yliaistillinen taso, joka tuo myös havaittavaan elämään merkityksen. Kierkegaardin mukaan tämä ratkaisu vaatii uskonnollisuutta, uskoa johonkin empiirisesti havaittavan todellisuuden ulkopuoliseen, hyppyä uskon varassa elämiseen. Camus’n mukaan tämä vaihtoehto on filosofinen itsemurha. * Absurdin hyväksyminen. Yksilö tunnustaa elämän absurdiuden, mutta hyväksyy sen, jatkaa elämäänsä siitä huolimatta ja syleilee absurdia maailmaa kaikessa järjettömyydessään. Camus’n mukaan vasta absurdin hyväksymällä yksilö voi olla todella vapaa, ja nauttia vapaasti absurdista elämästään. === Suomessa === Suomalaista teoksista esimerkiksi Veijo Meren jotkin näytelmät lähestyvät absurdismia.Kirjailija Veijo Merestä akateemikko OPM, 1998. == Katso myös == * Dada * Eksistentialismi * Patafysiikka * Situationismi * Surrealismi == Lähteet == *
Abyssaalinen alue

Abyssaalinen alue tai abyssaalivyöhyke on syvänmeren alue noin 4 000–6 000 metrin syvyydessä merenpinnan alapuolella. Se on luonteenomaisesti laaja ja suhteellisen tasainen, muodostaen suurimman osan merenpohjasta. Sinne ei koskaan lankea päivänvaloa, joten sitä kutsutaan myös valtamerten pimeäksi vyöhykkeeksi. Sen pysyvät asukkaat ovat sopeutuneet alueella vallitsevaan valtavaan paineeseen (76 megapascalia). Eliölajeja ovat mm. syvänmeren mustekalat. Valtameren syvin vyöhyke on hadaalivyöhyke, johon kuuluvat yli 6 000-metriset syvänteet. == Lähteet == Luokka:Meritiede
Cliché

Cliché oli suomalainen yhtye. Cliché oli Jimi Pääkallon ensimmäinen oma yhtye ja siihen kuuluivat Pääkallon lisäksi laulaja Keke, basisti Anton ja rumpali Dingo. Cliché julkaisi debyytti-albuminsa Twilightin lokakuussa 2000. Kappaleesta riippuen levyllä oli rankkaa ja hempeää särmää laulaja Keken äänen säestämänä. Vaikuttajina olivat Guns N' Roses, Bruce Springsteen, Bon Jovi, Kent ja monet muut. Clichén kappale "Why Is It So Beautiful" oli vuonna 2000 neljä viikkoa listaykkösenä ja myöhemmin samana vuonna kappale "Even You" ylsi yhdellä viikolla ykköseksi. Vuonna 2000 Radiomafian Oopperan äänestyksessä Jimi Pääkallo/Cliché äänestettiin laimeimmaksi kotimaiseksi artistiksi/bändiksi. Äänestyksessä kysyttiin "vuoden tökeröimpiä popyritelmiä ja naurettavimpia rockari-wannabeitä". ja myöhemmin Cliché hajosi musiikillisiin erimielisyyksiin. == Lähteet == Luokka:Suomalaiset rockyhtyeet
Rauli Raitanen

Rauli Raitanen (s. 14. tammikuuta 1970 Pori) on entinen suomalainen jääkiekkoilija. == Pelaajaura == Hän edusti SM-liigassa Porin Ässiä 1987–1996 ja 1997–1998 sekä Tapparaa 1998–1999. Raitanen pelasi myös yhden kauden Ruotsissa MoDo:ssa (1996–1997). Vuonna 1992 hän oli mukana Suomen maajoukkueessa voittamassa MM-hopeaa. Raitasen varasi NHL:ään Winnipeg Jets vuonna 1990 yhdeksännellä kierroksella numerolla 182. Raitanen lopetti aktiiviuransa 2000-luvun alussa pelattuaan porilaisessa West Coast Titansissa ja ruotsalaisessa Växjö Lakersissa. == Pelaajauran jälkeen == Nykyisin Raitasella on kaihdinalan yritys. Hän on toiminut myös Ässien organisaatiossa juniorivalmentajana ja Suomi-sarjajoukkue Karhu HT:ssa Vjačeslavs Fanduļsin apuvalmentajana. == Perhe == Raitasen puoliso on vuoden 1993 Miss Suomi -kilpailun 1. perintöprinsessa Emilia Söderman. Perheessä on kaksi poikaa, joista vuonna 2001 syntynyt Patrik Raitanen pelasi jalkapalloa Englannissa Liverpoolin akatemiajoukkueessa 2017–2019 ja vaihtoi kesällä 2019 Hollannin pääsarjan Fortuna Sittardiin. == Tilastot == 1987–1988 Ässät SM-liiga 18 1 5 6 2 – – – – – 1988–1989 Ässät SM-liiga 40 21 17 38 18 – – – – – JMM 7 0 0 0 4 1989–1990 Ässät I-div. 41 17 44 61 20 – – – – – JMM 7 3 1 4 2 1990–1991 Ässät SM-liiga 43 6 16 22 14 – – – – – 1991–1992 Ässät SM-liiga 41 12 22 34 34 8 1 5 6 2 MM 7 2 5 7 2 1992–1993 Ässät SM-liiga 43 15 20 35 28 8 0 4 4 6 1993–1994 Ässät SM-liiga 48 15 25 40 50 5 1 1 2 4 1994–1995 Ässät SM-liiga 50 17 18 35 70 6 0 2 2 2 1995–1996 Ässät SM-liiga 50 5 18 23 79 3 1 2 3 4 1996–1997 MoDo Elitserien 44 10 9 19 16 – – – – – 1997–1998 Ässät SM-liiga 43 12 9 21 46 3 1 2 3 0 1998–1999 Ässät SM-liiga 7 0 0 0 0 – – – – – Tappara SM-liiga 42 5 2 7 16 – – – – – 1999–2000 West Coast Titans II-div. 14 7 14 21 28 – – – – – 2000–2001 Växjö Lakers SWE IV – 0 6 6 – – – – – – 10 kautta yhteensä SM-liiga 425 109 152 261 357 33 4 16 20 18 == Lähteet == == Aiheesta muualla == * * Luokka:Suomalaiset jääkiekkoilijat Luokka:Winnipeg Jetsin (1972–1996) varaamat pelaajat Luokka:Vuonna 1970 syntyneet Luokka:Elävät henkilöt
Vanheneminen (materiaalin)

Vanheneminen tarkoittaa materiaalitekniikassa rakenneaineiden mekaanisten ominaisuuksien heikkenemistä iän myötä. Vanhenemisilmiöitä ovat muun muassa lämpöhaurastuminen ja säteilyhaurastuminen. == Lämpöhaurastuminen == Austeniittiset teräkset voivat tietyissä olosuhteissa haurastua iän myötä. Lämpöhaurastumisen tapauksessa ilmiön fysikaalinen mekanismi liittyy teräksen rakenteen atomitason muutoksiin. Teräksen raerajojen keskialueilla esiintyy tiheästi kidehilan vääristyneitä yksikkökoppeja, joissa monien seosaineiden atomien energia on alhaisempi kuin ehjässä hilassa. Luonnollisesti atomit kertyvät hanakasti alueille, joissa niiden energia on alhaisempi. Siksi seosaineet muodostavat herkästi noin yhden atomin paksuisen vyöhykkeen teräksen raerajalle. Tällä kasautumisella on monia vaikutuksia, se esimerkiksi selittää herkistymistä. Kasautumista tapahtuu lämpötilan laskiessa teräksessä, voimakkaimmin alueella 400–550 °C. Tämä johtuu atomien energian vähenemisestä, mikä saa ne hakeutumaan matalaenergiaisempiin sijainteihin aineen rakenteessa. Hitaat jäähtymiset edistävät kasautumista, nopeissa jäähtymisissä ilmiötä ei tavallisesti ilmene. Haurastumisen syitä ei täysin tyhjentävästi ymmärretä, mutta ilmiö on muuten hyvin tunnettu ja sitä koskevaa kokeellista tietoa on laajalti saatavissa. == Säteilyhaurastuminen == Säteilyhaurastuminen on materiaalin, yleensä teräksen, kovuuden ja haurauden kasvua sen altistuessa neutronisäteilylle. Säteilyhaurastumista ilmenee ydinvoimalaitoksissa, erityisesti ydinreaktorissa ja siihen liittyvissä laitteissa. Säteilyhaurastumisen seuraaminen ja korjaaminen tarvittaessa esimerkiksi hehkuttamalla ovat ydinturvallisuuden kannalta tärkeitä tehtäviä. == Lähteet == * Guttman, M.: Interfacial Segregation and Temper Embrittlement, Encyclopedia of Materials, Elsevier, Oxford, 2001. Luokka:Materiaalitekniikka Luokka:Raaka-aineet
HIFK Salibandy

HIFK Salibandy on Helsingin IFK:n salibandyjaosto. Salibandy tuli mukaan toimintaan 1990-luvun alussa. Miesten edustusjoukkue oli ensimmäinen suomalainen joukkue, joka voitti Euroopan cupin. Miehet pelaavat kaudella 2020-2021 II-divisioonan Etelä-Suomen lohkossa. Joukkue on muuttunut kaudesta 2019-2020 merkittävästi kun pääosa lopettaneen salibandyseura AC HaKin miesten edustusjoukkueen pelaajista siirtyi HIFK:n riveihin. == Saavutukset == * Suomen mestari 2000 * SM-pronssia 1998 ja 2003 * Euroopan Cupin voitto 2001 * Euroopan Cupin pronssia 2002 * Suomen Cupin hopeaa 1998 === Naiset === * Suomen mestari 2001 ja 2002 * SM-hopeaa 2000 * SM-pronssia 1999 * Euroopan Cupin pronssia 2002 == Muut joukkueet == HIFK:in alaisuudessa pelaa lukuisia joukkueita usealla eri sarjatasolla.https://www.hifk.net/joukkueet === Juniorit === * HIFK A-pojat === Naiset === * HIFK Naiset Edustus * HIFK Naiset Team === Miehet === * HIFK KGB * HIFK Ryijy * HIFK Akatemia * HIFK III * HIFK IV * HIFK V * HIFK VI * HIFK VII * HIFK VIII * HIFK Tigga === Seniorisarjat === HIFK M40 == Lähteet == == Aiheesta muualla == * Seuran salibandyjaoston kotisivu Luokka:Suomalaiset salibandyseurat Luokka:HIFK Luokka:Vuonna 1994 perustetut urheiluseurat
HIFK Handboll

HIFK:n käsipallojaosto jakautuu kahteen eri yhdistykseen, miesten seuraan IFK Handboll Helsinfors ja naisten seuraan HIFK Damhandboll. HIFK:n miesten joukkue on voittanut 10 käsipallon Suomen mestaruutta, joista 3 ulkokentillä. Se on ollut miesten käsipallon SM-sarjassa mukana vuosina 1944–1993 ja sen jälkeen vuodesta 1999 lähtien (vuodesta 2010 SM-liiga). Joukkueen kotikenttänä toimii Urheilutalo Helsingin Kalliossa. HIFK:n naisten joukkue on käsipallon SM-sarjassa vuoteen 2020 mennessä voittanut 24 kultaa, 23 hopeaa ja 6 pronssia. Lisäksi vuosina 1998–2008 SM-sarjassa pelannut HIFK/Comets voitti 5 kultaa, 2 hopeaa ja 3 pronssia. == Saavutukset == Miehet * 7 käsipallon Suomen mestaruutta * 11 SM-hopeaa * 5 SM-pronssia * 4 Suomen Cupin voittoa * 3 ulkokenttien Suomen mestaruutta Naiset * 24 Suomen mestaruutta * 23 SM-hopeaa * 7 SM-pronssia * HIFK/Comets 5 SM-kultaa, 2 SM-hopeaa, 3 SM-pronssia * 7 Suomen Cupin voittoa * 12 Suomen Cupin hopeaa * 13 ulkokenttien Suomen mestaruutta == Lähteet == == Aiheesta muualla == * HIFK Käsipallo Luokka:Suomalaiset käsipalloseurat Luokka:HIFK
Kortikotropiini

Kortikotropiini eli adrenokortikotrooppinen hormoni eli ACTH on hormoni, jota erittyy aivolisäkkeen etulohkosta. Kortikotropiini edistää lisämunuaiskuoren hormonien eritystä. Kortikotropiinin eritystä aivolisäkkeen etulohkosta stimuloi hypotalamuksen erittämä kortikoliberiini. Sen pitoisuus määritetään ihmisen verestä, kun epäillään eräitä kortisoliaineenvaihduntaan eli lisämunuaisen toimintaan liittyviä sairauksia, esimerkiksi Addisonin tautia, Cushingin oireyhtymää tai Nelsonin oireyhtymää. Kortikotropiinin kemiallinen kaava on C207H308N56O58S, moolimassa 4541,07 g/mol ja CAS-numero 9002-60-2. ==Lähteet== == Aiheesta muualla == *Yhtyneet Laboratoriot *Tohtori.fi: Kortikotropiini *Terveysportti: Kortikotropiini *PubChem: Adrenocorticotropic Hormone *DrugBank: Corticotropin *KEGG: Corticotropin *ChemBlink: Corticotropin Luokka:Tropiinit
TeX

ΤeΧ tai TEX on Donald Knuthin kehittämä ladontajärjestelmä. Knuth kehitti TeXin vuonna 1978 käsittelemään muutoksia kirjoittamaansa The Art of Computer Programming -sarjaan. TeXin idea osoittautui suosituksi ja toinen versio vuodelta 1982 on pohja nykyisin käytetylle. TeXin kehittämisessä oli kaksi erityistä tavoitetta: ensiksikin tarjota työkalu, jolla kuka tahansa voi tuottaa ammattimaisia kirjoja kohtuullisella vaivalla, ja toisekseen tuottaa työkalu, jonka tuotokset olisivat samanlaisia kaikilla tietokoneilla kaikkina aikoina. TeX on vapaa ja suosittu akateemisissa piireissä, erityisesti matemaattis-luonnontieteellisissä sekä tietotekniikkaan liittyvissä yhteisöissä. Se on pitkälti sivuuttanut suosiossa Unixin troffin. Useimmiten TeXiä käytetään erityisen makropaketin, LaTeXin kautta. Se soveltuu hyvin matemaattisluonteisten tekstien tuottamiseen, mutta nykyään sitä käytetään yhä enemmän muuntyyppiseenkin ladontaan, myös esittelykalvosarjojen kirjoittamiseen. TeX tuottaa ajon lopputuloksena ”Device Independent” (DVI) -tiedoston, joka useimmiten pitää muuttaa tulostimen ymmärtämään muotoon. TeX- järjestelmissä käytetään usein dvips-ohjelmaa, joka muuttaa DVI-tiedoston PostScript-muotoon. TeXistä on myös olemassa versioita, jotka tuottavat suoraan PDF-muotoisia tiedostoja. TeX-järjestelmän ohessa käytetään usein METAFONT-kirjasinlajijärjestelmää, joka monista muista kirjasinlajien tiedostomuodoista poiketen mahdollistaa hyvin kattavan kirjasinlajien määrittelyn eri parametrien avulla. Nykyisissä TeXin versioissa voi METAFONT- kirjasinten lisäksi käyttää PostScript- ja TrueType-kirjasimia. ==Nimike== TeX tulisi lausua ”teh”. X tarkoittaa tässä kreikkalaista kirjainta χ (khi). TeX on lyhenne sanasta τέχνη (tekhnē), joka on antiikin kreikkaa ja tarkoittaa taidetta tai taitoa ja on siis myös sanan tekniikka kantasana. ==Lähteet== == Aiheesta muualla == Luokka:Julkaisuohjelmat Luokka:Matemaattiset merkintäkielet Luokka:Donald Knuth
Šiva

Šiva, shiva on juutalaisen uskonnon rituaalisen suruajan nimitys. Nimi johtuu heprean sanasta sheva [שבע] eli seitsemän, ja sillä tarkoitetaan läheisen perheenjäsenen hautauksesta alkavaa seitsemän päivän jaksoa. Sururituaaliin osallistuvat vainajan *puoliso *lapset *sisarukset *vanhemmat == Suruviikko == Suruviikkoa eli šivaa viettävää juutalaista kutsutaan nimellä avel (surija). Suruviestin saapuessa sanotaan erityinen siunaus ja yllä oleva paita repäistään rikki hautajaisissa. Hautauksesta lähtien omaiset alkavat lukea kaddiš-rukousta vainajan muistolle. Suruviikon aikana ei tehdä töitä, peseydytä tai vaihdeta vaatteita, leikata hiuksia tai partaa eikä olla sukupuolikontakteissa. Suruviikon aikana ei myöskään käytetä sisätiloissa (sisä)kenkiä, kuten tavallisesti, vaan ollaan paljain jaloin tai sukkasiltaan. Ystävät ja omaiset käyvät päivittäin vierailulla surutalossa, jossa surijat eivät istuudu tuoleille, vaan matalille jakkaroille tai lattialle. == Šlošim == Viikon päätyttyä surijat alkavat taas tehdä töitä ja peseytyä, mutta hiusten ja parran leikkamisesta pidättäydytään, samoin kuin julkisista juhlamenoista ja huvielämästä aina 30. päivään läheisen kuolemasta. Tätä jaksoa kutsutaan nimellä šlošim eli 30. Tämän jälkeen alkaa 11 kuukauden mittainen aika, jolloin jatkuu hautauksessa alkanut päivittäinen kaddiš- rukouksen luku. == Jizkor, jortsait == Lähiomaisen kuolinpäivää kutsutaan nimellä jizkor tai jiddišiksi jortsait. Joka vuosi tänä päivänä kokoonnutaan rukoushetkeen synagogaan, missä lähiomaiset lukevat kaddiš-rukouksen sekä muistavat vainajaa julkisen Tooran luvun yhteydessä. == Aiheesta muualla == * lubavitch.fi: Shivah & Mourning Siva he:אבלות (יהדות)#שבעה
Cercanías

Cercanías on Espanjan valtiollisen rautatieliikenneyhtiö Renfen lähiliikennejunaverkko. Kataloniassa järjestelmän nimi on Rodalies. Cercanias- junat käyttävät Espanjan rautateille tyypillistä leveää raideleveyttä. Järjestelmän ominaispiirteitä ovat suuret nopeudet, pitkät välimatkat asemalta toiselle ja nykyaikainen kalusto. Madridissa ja Barcelonassa suuri osa verkosta kulkee tunneleissa. Verkkoja on 12, ja ne kattavat maan suurimmat kaupungit ja niitä ympäröivät metropolialueet: * Cercanías Asturia * Rodalies de Catalunya (Barcelona) * Cercanías Bilbao * Cercanías Cádiz * Cercanías Madrid * Cercanías Málaga * Cercanías Murcia/Alicante * Cercanías Santander * Cercanías San Sebastián * Cercanías Sevilla * Rodalies Valencia * Cercanías Zaragoza Madridin verkkoon kohdistui terrori-isku 11. maaliskuuta 2004. Santa Eugenian, El Pozon ja Atochan asemilla räjähtäneet pommit tappoivat 190 ihmistä. == Aiheesta muualla == * Renfe Cercanías *
Arja

Arja on suomalainen naisen etunimi. Nimi on alkujaan Irja-nimen muunnelma, ja se esiintyi ensimmäisen kerran Eino Leinon Helkavirsien runossa Arja ja Selinä vuodelta 1916. Siinä Arja oli miehen nimi, mutta se yleistyi pian naisen nimenä. Vuoden 2019 loppuun mennessä Suomessa oli rekisteröity 23 281 Arja- nimistä naista. Suurin osa heistä on syntynyt 1940- ja 1950-luvuilla. Harvinainen Arjo saattaa olla Arjan miespuolinen vastine.Kustaa Vilkuna: Etunimet ==Tunnettuja Arja-nimisiä== Luettelon henkilöt ovat suomalaisia, ellei toisin mainita. * Arja Alho (s. 1954), tutkija, SDP:n ent. kansanedustaja ja ministeri * Arja Elovirta (s. 1960), Keravan taidemuseon johtaja * Arja Eriksson (s. 1941), kirjailija * Arja Hannus(s. 1960), ruotsalainen suunnistaja ja hiihtosuunnistaja * Arja Hautanen (s. 1950), talousneuvos, Suomen Kauppayhtiöt Oy:n hallituksen puheenjohtaja * Arja Havakka (s. 1944), laulaja ja basisti * Arja Jokinen, o.s. Viljanmaa (1965–1991), yleisurheilija * Arja Jussila (s. 1953), pituushyppääjä * Arja Juvonen (s. 1967), Perussuomalaisten kansanedustaja * Arja Kajermo (s. 1949) sarjakuvantekijä * Arja Karhuvaara (s. 1954), Kokoomuksen ent. kansanedustaja * Arja Karivieri (s. 1960), antiikin tutkija ja professori * Arja Kilpeläinen, o.s. Joutsen (s. 1979), salibandyn pelaaja * Arja Klemz, o.s. Kantola (s.1949), pikaluistelija * Arja Koriseva (s. 1965), laulaja, vuoden 1989 tangokuningatar * Arja Lehtinen (s. 1952), kuulantyöntäjä * Arja Majuri (s. 1951), rovasti * Arja Makkonen (s. 1958), diplomaatti * Arja Mustakallio (s. 1946), keihäänheittäjä * Arja Nieminen (s. 1943–2015), balettitanssija * Arja Nuolioja (s. 1968), hiihtosuunnistaja * Arja Nurminen (s. 1945), näyttelijä * Arja Ojala (s. 1944) poliitikko, SDP:n ent. kansanedustaja * Arja Paatsalo, o.s. Lehtinen (s. 1936), telinevoimistelija ja uimahyppääjä * Arja Pessa (1943–2015), näyttelijä ja koreografi * Arja Pettersson (s. 1959), tanssija ja koreografi * Arja Maarit Puhakka (s. 1957), kuvataiteilija * Arja Puikkonen (s. 1948), kirjailija * Arja Raatikainen (s. 1958), tanssija, tanssinopettaja ja koreografi * Arja Renell, aik. Lehtimäki (s. 1975), ympäristötaiteilija ja arkkitehti * Arja Rosenholm (s. 1954), Venäjän kielen ja kulttuurin professori * Arja Saijonmaa (s. 1944), laulaja, näyttelijä ja kirjailija * Arja Sipola (s. 1956), laulaja, vuoden 1987 tangokuningatar * Arja Sohlberg (1932–2025), pianisti * Arja Tiainen (s. 1947), runoilija * Arja Tiili (s. 1972), tanssitaiteilija, koreografi ja yritysjohtaja * Arja Toivonen (s. 1946), taidemaalari * Arja Tuomarila (1941–2020), iskelmälaulaja ja televisiokuuluttaja * Arja Uusitalo (s. 1951), ruotsinsuomalainen runoilija ja toimittaja * Arja Virtanen, o.s. Puro, Arja-täti (s. 1945), televisiotoimittaja ja kirjailija ==Lähteet== Luokka:Etunimet
Šofar

Šofar tai shofar on Tooran määritelmien mukaan puhtaan (košerin) eläimen, tavallisesti oinaan, vuohen tai lampaan sarvesta valmistettu soitin, jota käytetään juutalaisten juhlamenojen yhteydessä. Šofar on yksi vanhimmista juutalaisista soittimista ja sen ulkomuoto ei juuri ole muuttunut vuosituhansien aikana. Raamatun aikana sitä käytettiin *ilmoittamaan uudenkuun (roš hodeš) ja pyhiinvaellusjuhlien alku: ...Ja ilopäivinänne, juhlinanne sekä uudenkuun päivinä puhaltakaa torviin uhratessanne poltto- ja yhteysuhrejanne (4. Moos. 10:10) *riemuvuoden (jovel) alku: Ja laske seitsemän vuosiviikkoa: seitsemän kertaa seitsemän vuotta, niin että seitsemän vuosiviikon aika on neljäkymmentä yhdeksän vuotta. Ja seitsemännessä kuussa, kuukauden kymmenentenä päivänä anna pasunan raikuen soida; sovituspäivänä antakaa pasunan soida koko maassanne (3. Moos. 25:9) *seitsemännen kuukauden (tišri) alkaessa, roš hašana: Seitsemännessä kuussa, kuukauden ensimmäisenä päivänä, pitäkää sapatinlepo, muistojuhla pasunaa soittaen, pyhä kokous (3. Moos. 23:24) *uskonnollisissa kulkueissa: Niin koko Israel toi Herran liitonarkin riemun raikuessa ja pasunain pauhatessa (1. Aikak. 15:28) *Jerusalemin temppelissä säestyssoittimena: ...vaskitorvilla ja pasunan äänellä. Kohottakaa riemuhuuto Herran, kuninkaan, edessä (Ps. 86:6) *sodissa signaalitorvena: Ja kun pitkä oinaansarven puhallus kuuluu, kun kuulette pasunan äänen, niin nostakoon koko kansa kovan sotahuudon... (Joos. 6:5) == Nykyään == thumb|right|Šofar Soitinmusiikki kuului oleellisena osana Jerusalemin temppelin palvelusmenoihin. Temppelin tuhon seurauksena kaikkinainen soitinten käyttö jumalanpalveluksissa kiellettiin surun merkiksi. Temppelin tuhouduttua šofaria sai soittaa sapattisin vain paikassa, jossa sanhedrin eli juutalainen ylin tuomioistuin sijaitsi 400eaa.-100jaa. Tuomioistuimen hajottua šofarin soitto sapattina loppui. Nykyään šofarin liturginen käyttö rajoittuu elul- katumuskuukauteen, roš hašanaan, jom kippurin päätöspalvelukseen sekä jom ha'atsma'utiin. Vuonna 1967 Jerusalemissa soitettiin šofaria, kun kaupunki yhdistettiin uudelleen kuuden päivän sodan seurauksena. Juutalaisen lain halakhan mukaan soittimia ei voi soittaa sapattina, edes silloin jos toinen roš hašanan päivistä osuu sapatiksi. == Soittotapoja == Šofaria soitetaan kolmella eri tavalla: *Teqia on pitkä, yhtenäinen soitto (Raamatun mukaan matala ääni) *Ševarim nopea, vuoroin matalista ja korkeista perättäisistä äänistä koostuva soitto *Terua on lyhyistä staccato-äänistä koostuva soitto (Raamatun mukaan korkea ääni) == Aiheesta muualla == * Šofar * Orthodox Union; klikkaamalla Listen voit kuulla šofarin soittoa Sofar Sofar Sofar Sofar Luokka:Israelin musiikki
Yhdistyneen kuningaskunnan vallanperimyslaki

Yhdistyneen kuningaskunnan vallanperimyslaki () vuodelta 1701 on laki, joka määrittelee, miten päätetään, kuka nousee Yhdistyneen kuningaskunnan ja Kansainyhteisömaan valtionpäämieheksi. Se on osa Yhdistyneen kuningaskunnan ja muiden Kansainyhteisön jäsenmaiden perustuslakia. Laki hyväksyttiin Englannin parlamentissa Vilhelm III Oranialaisen ollessa kuninkaana. Hän ja edesmennyt vaimonsa Maria II olivat lapsettomia, joten kruunun oli määrä siirtyä seuraavaksi Marian sisarelle Annalle. Annan viimeinen henkiin jäänyt lapsi kuoli vuonna 1700, ja oli epätodennäköistä, että hän saisi enempää lapsia. Tuolloisen perustuslain mukaan vallanperimys päättyi Mariaan ja Annaan, joten tarvittiin uusi laki, joka huolehtisi siitä, että seuraavakin hallitsija olisi vakaumukseltaan protestantti ja torjuisi syrjäytetyn Jaakko II:n ja hänen poikansa haaveet vallasta. Uuden lain mukaan valta menisi Hannover-suvun prinsessalle Sofialle, joka oli Jaakko I:n lapsenlapsi, ja sellaisille hänen jälkeläisilleen, jotka eivät olleet katolisia eivätkä naimisissa katolisen kanssa. Lisäksi laki määritteli, että on parlamentin asia päättää vallanperijästä, ei hallitsevan monarkin. Tämä laki johti Skotlannin kuningaskunnan liittämiseen Englantiin ja Walesiin. Skotlannin parlamentti ei ollut tyytyväinen siihen, vaan vahvisti oman lain, joka antoi Skotlannille oikeuden valita eri seuraaja Skotlannin kuningatar Annalle. Tästä seurasi, että Englannin parlamentti totesi, että parlamentit ja valtiot on yhdistettävä, ennen kuin kuningatar Anna kuolisi. Vuonna 2013 perimysjärjestystä muutettiin niin, että esikoinen perii kruunun aina huolimatta sukupuolesta. Aikaisemmin käytössä oli ollut niin kutsuttu kognaattinen primogenituuri, mikä tarkoitti sitä, että kruunu periytyi ensisijaisesti hallitsijan pojille, ja tyttärille vain, jos poikia ei ollut. Lisäksi katolilaisen kanssa avioituminen ei enää poista oikeutta kruununperimykseen. Katolinen ei kuitenkaan edelleenkään voi olla Britannian monarkki.Royal equality act will end succession of first born male - rather than older sister == Lähteet == Luokka:Yhdistyneen kuningaskunnan historia Vallanperimyslaki
Nurmijärven yhteiskoulu

Nurmijärven yhteiskoulu (NYK) on yläkoulusta ja lukiosta koostuva koulu (luokka-asteet 7–12) Uudellamaalla Nurmijärven kunnan kirkonkylässä. Yläasteella ja lukiossa opiskelee yhteensä yli kahdeksansataa oppilasta. Koulun rehtori on Mikko Jordman.Tietoja koulusta - nyk.fi Nurmijärven yhteiskoulu on perustettu vuonna 1929. NYK toimi yksityisenä kouluna kunnan koulujärjestelmässä vuosina 1929–2002. 1. elokuuta 2002 lähtien koulu siirtyi osaksi kunnan koululaitosta.Nurmijärven yhteiskoulun historiaa - nyk.fi (arkistoitu) Koulussa painotetaan tietotekniikan opetusta. ==Lähteet== ==Aiheesta muualla== * Nurmijärven yhteiskoulun kannatusyhdistyksen sivusto koulusta (nyk.fi) Luokka:Nurmijärven peruskoulut Luokka:Nurmijärven oppilaitokset Luokka:Nurmijärven kirkonkylä